27.4.2022
SL
Uradni list Evropske unije
L 124/3
(17)
Združene države Amerike so poleg tega obvestile Komisijo o izbruhih visokopatogene aviarne influence pri perutnini.
Izbruhi so v okrožjih Blue Earth in Meeker v zvezni državi Minnesota v Združenih državah Amerike ter so bili 14. aprila 2022 potrjeni z laboratorijsko analizo (RT-PCR).
(18)
Veterinarski organi Kanade, Združenega kraljestva in Združenih držav Amerike so okrog prizadetih obratov vzpostavili 10-kilometrsko območje pod nadzorom in izvedli politiko pokončanja za nadzor prisotnosti visokopatogene aviarne influence in omejitev širjenja navedene bolezni.
(19)
Kanada, Združeno kraljestvo in Združene države Amerike so Komisiji predložili informacije o epidemioloških razmerah na svojem ozemlju in o ukrepih, ki so jih sprejeli za preprečitev nadaljnjega širjenja visokopatogene aviarne influence.
Komisija je ocenila navedene informacije.
Na podlagi navedene ocene in za varovanje zdravstvenega statusa živali v Uniji ne bi smel biti več dovoljen vstop pošiljk perutnine, zarodnega materiala perutnine ter svežega mesa perutnine in pernate divjadi z območij z omejitvami, ki so jih vzpostavili veterinarski organi Kanade, Združenega kraljestva in Združenih držav Amerike zaradi nedavnih izbruhov visokopatogene aviarne influence, v Unijo.
(20)
Poleg tega je Združeno kraljestvo predložilo posodobljene informacije o epidemioloških razmerah na svojem ozemlju v zvezi z izbruhi visokopatogene aviarne influence, potrjenimi v perutninskih obratih 25. novembra 2021 blizu vasi Barrow upon Soar v okraju Charnwood v grofiji Leicestershire v Angliji v Združenem kraljestvu, 30. novembra 2021 blizu vasi Barrow upon Soar v okraju Charnwood v grofiji Leicestershire v Angliji v Združenem kraljestvu, 2. decembra 2021 blizu mesta Leominster v okraju North Herefordshire v grofiji Herefordshire v Angliji v Združenem kraljestvu, 5. decembra 2021 blizu mesta Newent v okraju Forest of Dean v grofiji Gloucestershire v Angliji v Združenem kraljestvu, 6. in 7. decembra 2021 blizu vasi Barrow upon Soar v okraju Charnwood v grofiji Leicestershire v Angliji v Združenem kraljestvu, 10. decembra 2021 blizu mesta Moffat v okraju Dumfriesshire v grofiji Dumfriesshire and Galloway v Angliji v Združenem kraljestvu ter 14. decembra 2021 blizu mesta Middleton v okraju Teesdale v okrožju Durham v grofiji Durham v Angliji v Združenem kraljestvu.
Združeno kraljestvo je prav tako predložilo ukrepe, ki jih je sprejelo za preprečitev nadaljnjega širjenja navedene bolezni.
Po navedenem izbruhu visokopatogene aviarne influence je Združeno kraljestvo izvedlo politiko pokončanja okuženih živali za obvladovanje navedene bolezni in omejitev njenega širjenja.
Poleg tega je Združeno kraljestvo dokončalo potrebne ukrepe čiščenja in razkuževanja po izvedbi politike pokončanja okuženih živali v okuženih obratih s perutnino na svojem ozemlju.
(21)
Komisija je ocenila informacije, ki jih je predložilo Združeno kraljestvo, in ugotovila, da so bili izbruhi visokopatogene aviarne influence v obratih s perutnino blizu vasi Barrow upon Soar v okraju Charnwood v grofiji Leicestershire v Angliji v Združenem kraljestvu, blizu mesta Leominster v okraju North Herefordshire v grofiji Herefordshire v Angliji v Združenem kraljestvu, blizu mesta Newent v okraju Forest of Dean v grofiji Gloucestershire v Angliji v Združenem kraljestvu, blizu mesta Moffat v okraju Dumfriesshire v grofiji Dumfries and Galloway v Angliji v Združenem kraljestvu in blizu mesta Middleton v okraju Teesdale v okrožju Durham v grofiji Durham v Angliji v Združenem kraljestvu odpravljeni in da ni več nobenega tveganja, povezanega z vstopom perutninskega blaga z območij Združenega kraljestva, s katerih je bil vstop perutninskega blaga v Unijo začasno ustavljen zaradi teh izbruhov.
(22)
Prilogi V in XIV k Izvedbeni uredbi (EU) 2021/404 bi bilo zato treba ustrezno spremeniti.
(23)
Ob upoštevanju trenutnih epidemioloških razmer v zvezi z visokopatogeno aviarno influenco v Kanadi, Združenem kraljestvu in Združenih državah Amerike ter resnega tveganja za vnos te bolezni v Unijo bi morale spremembe Izvedbene uredbe (EU) 2021/404, uvedene s to uredbo, začeti veljati čim prej.
(24)
Ukrepi iz te uredbe so v skladu z mnenjem Stalnega odbora za rastline, živali, hrano in krmo –
SPREJELA NASLEDNJO UREDBO:
Člen 1 Prilogi V in XIV k Izvedbeni uredbi (EU) 2021/404 se spremenita v skladu s Prilogo k tej uredbi.